איוונקה טראמפ

איוונה מארי "איוונקה" טראמפ (באנגלית: Ivana Marie "Ivanka" Trump; נולדה ב-30 באוקטובר 1981) היא אשת עסקים, סופרת ודוגמנית עבר אמריקאית שהתגיירה. היא בתם של נשיא ארצות הברית לשעבר, דונלד טראמפ, ואשתו הראשונה, איוונה זלניצ'קובה. טראמפ הייתה סגן נשיא בכירה לפיתוח ולרכישות באימפריית הנדל"ן ארגון טראמפ ("The Trump Organization") של אביה וממלאת מקומו בהיעדרו. סייעה לאביה בקמפיין הבחירות שלו, ולאחר בחירתו שימשה כיועצת שלו בבית הלבן. טראמפ הייתה מעורבת בכל פעילות הפיתוח העסקי בנדל"ן ובמלונאות של הקבוצה, ובמקביל פיתחה גם "מותג אישי" בשם "תכשיטי איוונקה טראמפ" המשווק בשמים, הנעלה, תיקי יד, הלבשה עליונה ומשקפיים. נשואה לאיש העסקים האמריקאי-יהודי ג'ארד קושנר, שאף שימש כיועץ בכיר של אביה בבית הלבן. לפני נישואיה התגיירה טראמפ בגיור אורתודקוסי-מודרני ובחרה לעצמה את השם העברי "יעל". גיסתה היא הדוגמנית האמריקאית קרלי קלוס, אשת אחיו של ג'ארד קושנר, שהתגיירה אף היא. איוונה מארי טראמפ נולדה במנהטן, ניו יורק שבארצות הברית, למשפחה נוצרית-פרסביטריאנית. אביה הוא איש העסקים האמריקאי דונלד טראמפ, נשיא ארצות הברית. אמהּ איוונה זלינצ'קובה, אשתו הראשונה של אביה, היא אתלטית ודוגמנית עבר ילידת זלין שבצ'כוסלבקיה (כיום בצ'כיה). הוריה התגרשו כשהייתה בת 10. אחיה משני הוריה הם דונלד ג'וניור ואריק. לה גם אחות-למחצה בשם טיפאני, ואח-למחצה בשם בארון. טראמפ למדה שנתיים באוניברסיטת ג'ורג'טאון ועברה לבית הספר וורטון, השייך לאוניברסיטת פנסילבניה, שבו למד גם אביה. בשנת 2004 סיימה את לימודיה בהצטיינות עם תואר ראשון בכלכלה. לפני שהצטרפה לעסקי המשפחה עבדה טראמפ ב-"Forest City Enterprises" ולאחר מכן, ב-"Dynamic Diamond Corp", קבוצה העוסקת בסחר יהלומים, בה פיתחה והציגה קו תכשיטים, שהיה ספינת הדגל הראשונה בחנות התכשיטים בשדרת מדיסון במנהטן. בהמשך הצטרפה לעסקי הנדל"ן המשפחתיים והיא חברה בדירקטוריון של קרן גידור הנותנת סיוע לנשים העוסקות בפיננסים. ב-21 לדצמבר 2023 כחודשיים לאחר מתקפת הפתע על ישראל הגיעה טראמפ ביחד עם בעלה ג'ארד קושנר לביקור הזדהות עם קיבוצי העוטף. תצלום השער הראשון שלה היה ב-1997, בגיל 15. מאז דגמנה בתחום האופנה עבור ורסצ'ה, מארק בוואר ות'יירי מגלר. היא ערכה מסעות פרסום עבור טומי הילפיגר ומותג הג'ינס של וידאל ששון. הופיעה על שערי שבועונים נחשבים שונים ובהם פורבס, גולף, Elle, הרפרס בזאר ועוד. ב-2007 דורגה במקום ה-83 ברשימת 100 הנשים "הלוהטות" של מקסים. ב-2007 החלה קשר זוגי עם איש הנדל"ן היהודי-אמריקאי ג'ארד קושנר. ביולי 2009, לאחר שלמדה אצל הרב אלי וינסטוק מזרם האורתודוקסיה-המודרנית של ישיבת רמז (אנ') באפר איסט סייד, התגיירה טראמפ בגיור אורתודקוסי-מודרני ובחרה לעצמה את השם העברי "יעל". היא מעידה על עצמה שהיא שומרת כשרות, שבת וחגים. הזוג נישא בטקס יהודי ב-25 באוקטובר 2009, ונולדו להם שלושה ילדים. ב-2008 ביקרה בירושלים ובתל אביב, במסגרת הכנה לעסקה של אביה. טראמפ חברה של צ'לסי קלינטון, בתה של הילרי קלינטון היריבה העיקרית של דונלד טראמפ בבחירות לנשיאות ארצות הברית 2016, ושל בעלה מארק מזווינסקי. צ'לסי קלינטון אמרה עליה בריאיון לווג ב-2015: ”אין שום דבר שטחי באיוונקה ואני חושבת שזו מחווה אמיתית בשבילה כי בוודאות כל מי שנראית נהדר כמוה יכולה כנראה ללכת די רחוק גם אם היא שטחית”. במשך השנים השתתפה לצד אביה בתוכניתו "המתמחה" ברשת NBC. מבין ילדיו של טראמפ, איוונקה היא המוצגת ביותר בתקשורת באירועים ובראיונות. במהלך המירוץ לנשיאות של אביה היא הציגה אותו בנאומים שנשא במדינות שונות, במקרים אחרים נאמה היא לבדה, היא פנתה לקהלים שטראמפ עצמו התקשה לפנות אליהם כנשים ומהגרים וניסתה להביא פן רגוע יותר שלו כאב וכאיש משפחה. היועץ רוג'ר סטון אמר בריאיון כי איוונקה היא "הנכס היקר ביותר" של הקמפיין בכל הנוגע לקולות נשים ודובריו חזרו ואמרו כי "הוא סומך עליה בעיניים עצומות". היא אף סייעה וייעצה לו והייתה מעורבת בבחירת היועצים ומנהלי הקמפיין ובאופי ובמסרי הקמפיין. בעלה ג'ארד קושנר היה אף הוא מיועציו הבכירים והוביל את קמפיין המדיה הדיגיטלית במהלך קמפיין הבחירות. לאחר שנבחר טראמפ לנשיאות, הוא המשיך במינויו של בעלה קושנר כאחד מאנשי המפתח שלו בבית הלבן. בסוף מרץ 2017 מונתה באופן רשמי ליועצת הנשיא בבית הלבן, ללא שכר. פרס הבחירות מדרגה ראשונה לאשת העסקים של השנה, 2012 מדיה וקבצים בנושא איוונקה טראמפ בוויקישיתוף אתר האינטרנט הרשמי של איוונקה טראמפ (באנגלית) איוונקה טראמפ, ברשת החברתית פייסבוק איוונקה טראמפ, ברשת החברתית אקס (טוויטר) איוונקה טראמפ, ברשת החברתית אינסטגרם ביוגרפיה רשמית, מתוך ארכיון אתר טראמפ אתר המכירות של איוונקה טראנמפ כריסי איילי, אבא שלי פמיניסט, באתר ישראל היום, 8 ביולי 2016 ניר יהב‏, הגברת הראשונה האמיתית: איוונקה היא הכוח המניע מאחורי ניצחון טראמפ, באתר וואלה, 10 בנובמבר 2016 נאוה סילוורה‏, מייד אין אמריקה: עתידה הוורוד של אימפריית האופנה בבעלות איוונקה טראמפ, באתר וואלה, 17 בנובמבר 2016 נדן פלדמן, בת של מלך: הדרך הסלולה של איוונקה טראמפ לכיסא של אבא, באתר TheMarker‏, 14 בספטמבר 2017 "Executive Office Of The President Annual Report To Congress On White House Office Personnel White House Office As Of: Friday, June 30, 2017" (PDF). White House (באנגלית). p. 15. ארכיון (PDF) מ-30 ביוני 2017. נבדק ב-30 ביוני 2017. {{cite web}}: (עזרה) יוני פרוים, קצר וקולע: איוונקה טראמפ וג'ארד קושנר בישראל, במדור "פנאי פלוס" באתר ynet‏, 21 בדצמבר 2023 רשימת הופעות השער של איוונקה טראמפ איתי יעקב, האם הלבוש של איוונקה טראמפ כשר למהדרין?, באתר Xnet‏, 8 ביוני 2017 צביקה קליין, הכירו את יעל טראמפ, בתו של המועמד לנשיאות ארה"ב, באתר nrg‏, 11 באוגוסט 2015 אין אזכור על כך ששמה העברי הוא גם חלק משמה הרשמי בתעודת הזהות בתו של דונלד טראמפ, איוונקה, התחתנה בטקס יהודי בניו ג'רזי, באתר כלכליסט, 26 באוקטובר 2009 Ivanka Trump visits Israel to scout property prospects Ivanka Trump Knows What It Means to Be a Modern Millennial הכירו את יעל, הבת היהודייה של דונלד טראמפ, כתבה באתר רשת הבת של הנשיא: איוונקה טראמפ תשמש יועצת ללא תשלום של אביה, באתר וואלה, 30 במרץ 2017